Matlock: Moska nuk synon aneksimin e Ukrainës lindore
Ambasadori i fundit amerikan në Bashkimin Sovjetik, Jack Matlock, jep opinionin e tij për situatën në Ukrainë
Një armëpushim i vendosur mes palëve po vazhdon të respektohet në rajonin lindor të Ukrainës. Gjatë një interviste me gazetarin Andre de Nesnera të Zërit të Amerikës, jep opinionin e tij për situatën në Ukrainë, ish-ambasadori amerikan Jack Matlock, ekspert i Rusisë prej një kohe të gjatë. Armëpushimi ndali luftimet që zgjasnin prej pesë muajsh mes trupave qeveritare ukrainase dhe separatistëve prorusë, për të cilët vendet perëndimore thonë se janë ndihmuar drejtpërdrejt nga Rusia - një veprim i mohuar nga Moska. Zyrtarë të lartë rusë, duke përfshirë dhe ministrin e Jashtëm Sergei Lavrov, kanë deklaruar kohët e fundit se nuk ka pasur ndërhyrje ushtarake nga Rusia. Por ambasadori i fundit amerikan në Bashkimin Sovjetik (1987-1991), Jack Matlock, nuk është dakord: Disa ekspertë thonë se presidenti rus Vladimir Putin kërkon më shumë sesa vetëm ndikim në atë rajon dhe se ai kërkon të aneksojë Ukrainën lindore, siç bëri me Krimenë. Por zoti Matlock thotë se kjo gjë nuk do të ishte e favorshme për Rusinë. Por ish-ambasadori Matlock thotë se në shumë aspekte, duke përfshirë atë politik, ekonomik dhe emocional, Ukraina lindore është shumë e rëndësishme për Moskën. Disa anëtarë të NATO-s, si tre shtetet baltike, kanë shprehur shqetësim se Rusia mund të kryejë lëvizje agresive kundër tyre. Por ish-ambasadori Matlock e përjashton këtë mundësi. Zoti Matlock thotë se përveç problemeve të mëdha të shkaktuara nga separatistët prorusë të mbështetur nga Moska, qeveria ukrainase përballet gjithashtu me çështje të brendshme të rëndësishme. Ish ambasadori amerikan në Bashkimin Sovjetik Jack Matlock thotë se është thelbësore që të gjitha fraksionet në Ukrainë të punojnë së bashku në mënyrë uniforme për të trajtuar problemet e vendit, duke filluar nga ekonomia.